b'\n_START_ARTICLE_\nForbundet for Ledelse og Teknikk\n_START_PARAGRAPH_\nForbundet for Ledelse og Teknikk (FLT) er et norsk, LO-tilknyttet fagforbund som ble opprettet i 1951 og organiserer to hovedgrupper; arbeidsledere og tekniske funksjon\xc3\xa6rer i tekniske stillinger i privat virksomhet. Den siste gruppen er inndelt i ingeni\xc3\xb8rer og teknikere, laboranter, optiske tegnere og tekniske funksjon\xc3\xa6rer. Forbundet organiserer ogs\xc3\xa5 i attf\xc3\xb8ringsbransjen, samt teknisk personell innenfor Statens veivesen._NEWLINE_FLT har om lag 21\xc2\xa0000 medlemmer (2015), og utgir medlemsbladet Ledelse og Teknikk. _NEWLINE_Forbundsleder er Ulf Madsen. Han har v\xc3\xa6rt forbundsleder fra 2017.\n_START_SECTION_\nAddisco\n_START_PARAGRAPH_\nI 1999 stiftet FLT aksjeselskapet Addisco. Dette utdanningsselskapet skulle tilby kurs og utdanningstilbud til FLTs medlemmer. Addisco, som er heleid av forbundet, gir en rekke utfordrende utdanningstilbud og en kan ta utdanning fra fagbrev til master, uten noen egenandel. Addisco forvalter og administrerer FLTs st\xc3\xb8tteordning for etter- og videreutdanning. Addisco ble opprettet 21. mai 1999. Daglig leder i Addisco er Nina Henriksen. Styreleder i Addisco er Ulf Madsen.'